  Майя Бывальцева Ижкарысь Архангел Михаиллэн соборез карын улӥсьёслы Ымусьтон азьын кузьым дасяз. Храм вӧзы бадӟым кыз шудон но Кылчин пуктӥзы. Со сярысь Ижысь но Удмуртиысь епархилэн пресс-службаез ивортэ. Таяз арын, «кырӟась кыз» сяна, эшшо кык чеберманъёс шумпоттозы, соос храмлэн интывылаз пуктэмын ни. Нырысетӥез – туж бадӟым кыз шудон. Со вылын Архангел Михаиллэн соборез но сое вань лекезлэсь утись Кылчин суредамын. Шудон кызлы матын сылэ. Кыкетӥез чеберъян – ымусьтон Кылчин. Со храм сьӧрын, Вадим Сивков ульча палан сылэ. Котькуд мылкыд карись азьысьтыз ӟуч вылэ пуксьыса туспуктэм лэсьтыны быгатоз. Архангел Михаиллэн соборезлэсь ымусьтон кузьым 4 фото Архангел Михаиллэн кафедраен соборез – Ижкарлэн вӧсьлык центрез гинэ ӧвӧл, со Удмуртилэн шоркарысьтыз валтӥсез учкымонлыкез но. Со инты, кытын карын улӥсьёс шутэтскон дырзэ ортчытыны ярато. Соин ик храмез но интывылзэ чеберманлы нимысьтыз саклык висъяське, уката ик Христослэсь Вордсконзэ пусъён нуналъёсы Ижысь но Удмуртиысь епархилэн пресс-службаезНимысьтыз Ижкарысь храмлы шуыса вань чеберманъёсты Санкт-Петербургысь усточиос лэсьтӥзы. Дизайнзэ Анна Воскресенских малпаз. Тегъёс: Мерлык Ижкар Свято-Михайловскийсобор Удмуртия черк праздникъёс вӧсьлык  